Alegzandra/wili-2018-roplus huggingface dataset:
Mirko Jelusich /[ˈmɪrko ˈjɛlusɪtʃ]/, egentlich Vojmir Jelusich (* 12. Dezember 1886 in Semil (Böhmen), hüdigendags Tschechien; † 22. Juni 1969 in Wien) weer en öösterriekschen Schriever.

Nah den Dood vun Gassmann 1774 wurr Salieri kaiserlich Kamerkomponist un Kapellmeester vun de italieensch Oper. Nahdem disse 1776 togunsten vun den vun den Kaiser ünnerstütt Deutschen Nationalsingspiel slooten wurrn weer, hett Salieri de Gelegenheit to en längere Italienreis wohrnommen un hett sück mit grooten Spood in Mailand (kiek L’Europa riconosciuta), Venedig (kiek La scuola de’ gelosi), Rom un Neapel bekannt. 1780 kehr he sluutend nah Wien torüch, wo he 1781 mit den Rauchfangkehrer sien eegen Bitrag to dat düütsche Singspeel bistüern dee. En wiedere Reis führ Salieri Anfang 1782 nah München, wo he in' Updrag vun den Kurfürsten Karl Theodor de Oper Semiramide mit grooten Spood up de Bühne broch. Mit de Wedderapenmaaken vun de italieensch Oper in Wien 1783 nehm Salieri dor sien Tätigkeit as Kapellmeester weer up. Ünnebraken wurr disse Arbeit blots vun de beid triumphalen Parisreisen 1784 (kiek Les Danaïdes) un 1786/87 (kiek Tarare). Nah sien Rückkehr un den besünnern Spood vun Axur, re d’Ormus wurr Salieri 1788 as Nahfolger vun Giuseppe Bonno to'n Kapellmeester vun de kaiserlich Hoffmusikkapelle nömmt. Dit Amt hett he bit 1824 utöövt.

Manfred Stadler, Rotationsperioden, UBV-Photometrie und Lichtkurven der Asteroiden 181 Eucharis, 377 Campania und 714 Ulula, Diplomarbeit an der Universität Graz 1989

Na Düütschland kemen de Baptisten um 1834. Johann Gerhard Oncken, en Koopmann, de in Hambörch en christlichen Bookhannel bedreev un ut Varel keem, leet sik dat Johr mit söss anner Lü vun den amerikaanschen Baptistenpastoor Barnas Sears in de Elv döpen.

Nah twee Sülvermedaillen as ok een Bronzemedaille bi de Olympisch Winterspelen 1992 un 1994 weer de Gewinn vun en Goldmedaille bi de Olympisch Winterspelen 1998 in dat japaansch Nagano dat Teel vun Uschi Disl. In dat Eenzelrennen an' 9. Februar 1998 leeg Disl mit dree fehlerfree Scheeten up Siegeskurs, ful dör en Fehler bi dat letzt Scheeten torüch un reck sluutend de Bronzemedaille achter Ekaterina Dafowska un Elena Petrowa. In dat söss Daag later stattfinnen Sprintrennen wurr Disl mit 0,7 Sekunden Rückstand Tweet achter de Russin Galina Kuklewa. Kompletteeren kunn Uschi Disl hör Medaillensatz mit de Goldmedaille in dat afsluuten Staffelrennen, dat se gemeensam mit Martina Zellner, Katrin Apel un Petra Behle wunn.

Jelusich lehr den Schriever Arthur Trebitsch kennen. De hett groden Indruck maakt up sien Denken över Politik. Vun 1923 bit Juni 1933, as dat Blatt uplööst wurrn is, weer Jelusich Redakteur vun de Afdelen „Theater un Kunst“ bi de Deutschösterreichische Tages-Zeitung. Dat weer dat wichtigste Blatt vun de Natschonalsozialistische Partei vun Öösterriek, de dormols noch nich verbaden weer. Jelusich möök besunners dicke Backen vunwegen den „Ansluss vun Öösterriek“ an dat Düütsche Riek. 1931 is he 2. Vörsitter un tolest ok noch Baas wurrn vun de Oortsgrupp Wien vun den Kampfbund für deutsche Kultur. Dat weer en Grupp, de sik stark maken dö för den Natschonalsozialismus in Öösterriek.
Symphys is en Begreep ut de Anatomie. Dorünner versteiht man en Verbinnen vun de Knaken dör Faserknorpel. Se warrt to de unechten Lidden (Synarthrosen) tellt un binnen disse Koppel – tohopen mit de Synchondrosen – to de knorpeliegn Knakenverbinnen (Articulationes cartilagineae).

De Vörgäng to’n kortfristigen Reguleeren vun’n Blooddruck wirkt mitünner binnen Sekunnen. De wichtigste Mechanismus is dorbi de Barorezepterreflex. En Afsaken vun den Druck in de Arterie föhrt reflektoorsch över de tostännigen Kreisloopzentren in de Medulla oblongata (verlängert Rüchmark) to’n Reizen vun’n Sympathikus. Dat sorgt dorför, dat dat Hart mehr Blood utsmitt un gliektietig de Fatten in de Huut, in de Neren un den Magen-Darm-Rakt enger warrt. Wenn anners rüm dör en hogen Blooddruck de Fattwand mehr dehnt warrt, warrt de Aktivität vun’n Sympathikus torüchnahmen. In’n rechten un linken Vörhoff vun’t Hart gifft dat Rezepters, de op de glieke Oort reageert.

An’n 1. Juli 1939 möök Jelusich den „Wiener Dichterkrink“ up. De Kammer för Schrieveree harr dor Verlööf to geven. To düssen Krink hören ü.a. Bruno Brehm, Hermann Graedener, Max Mell, Karl Hans Strobl, Josef Weinheber un Josef Wenter to.

Dat Iesen (ok Isen; vun Ies, nich vun Iesen) weer en olen Bruuk, de in Bremen vun'n Anfang vun dat 14. Johrhunnert bit to'n Eersten Weltkrieg utöövt wurrn is. Dor gung dat um en (Fest-) Eten bi, dat jedeen Ratsherr (vun'n Anfang vun dat 19. Johrhunnert af an Senater nömmt) up egen Kosten for den Bremer Rat utgeven möss.

Dreiht weer de Film an verschedene Steden. De In- un Utloopszenen sünd in La Rochelle an de franzööschen Atlantikküst dreiht worrn, wietere Butenszenen weern op’n Boddensee oder in de Noordsee (Stormszenen) maakt. All Binnen- un Ünnerwaterszenen sünd in de Studios vun Bavaria Film dreiht worrn. Dorför is dat Binnere vun U 96 as in’t Original naboet worrn. De Binnenkuklisse kann in de Bavaria Filmstadt besichtigt warrn.

Vun de 298.084 Inwahners bi’n Zensus vun 2000 harrn 170.915 Minschen Arbeit. Dat Inkamen je Kopp vun de hele Inwahnertall weer 23.297 US-Dollar. 170.332 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 39.827 Minschen maakt. 4,15 % vun de Inwahners leven 2000 ünner de Inkamensgrenz to de Armoot.

Lucinda Green (* 7. November 1953 in Andover, England as Lucinda Jane Prior-Palmer) is en britisch Völsiedigkeitsriederin. Se is hüüd ok as Journalistin un Sportfunktschonärin tätig.
1766 Salieri dor up Florian Leopold Gassmann drapen, de hüm inlaaden hett, mit hüm an den kaiserlichen Hoff nah Wien to kommen, un hüm – footend up dat Lehrbook Gradus ad Parnassum vun Johann Joseph Fux un den Istituzioni harmoniche vun Gioseffo Zarlino – in Kompositschoon Ünnerricht geev. Bi de Kamermusiken vun Kaiser Joseph II. inführt, hett he 1767 den Dichter Pietro Metastasio kennen lehrt, de hüm in de Deklamatschoon scholen dee, un 1769 Christoph Willibald Gluck, de hüm tietlevens en Günner un Früend weer. Salieri bleev för den Rest vun sien Leven in Wien; an' 10. Oktober 1775 hett he Theresia Helferstorfer heiraadt (en Cousine vun de Pianistin Josepha Barbara Auernhammer), de hüm tüschen 1777 un 1790 acht Kinner boren hett.

In de Vergangenheit hett disse Kulturruum över de düütsche Oostsiedlung un den Hanseverband stark na Skandinavien un na dat Baltikum utstrahlt.

An’n 10. Juli 1869 hett em de Noorddüütsche Bund to’n Konsul maakt un he weer för de Provinz Nelson tostännig. Von’n 25. August 1871 af an weer he denn Konsul för dat Düütsche Kaiserriek. Kelling weer ok Afornter för den Wahlkreis Waimea in dat Parlament von Neeseeland.

Utgangsstoff för Cumarin in de Plant is de Kaneelsüür, worut dat dör Hydroxyleren, Glykosideren un Cycliseren billt warrt. Cumarin sülvst is dat Grundgerüst vun vele Naturstoffen as dat Aesculin, de Furocumarinen un dat Umbelliferon.

De Barytrosen sünd in Water nich löslich. Se entstaht ünner roor Bedingen in Sandlagers as to’n Bispeel in de Wetterau, woneem se in eenige Sandkuhlen funenn warrn künnt.

Jüst as de annern Alkalimetallen is ok Natrium en düchtig uneddel Element (Normpotential: -2,71 V) un reageert dorüm licht mit vele annere Elementen un to’n Deel ok mit Verbinnen. De Reakschonen sünd vör allen mit Nichmetallen as Chlor un Swevel bannig dull un lopt ünner lüchtend gele Flammenbilln af.

Överhaupt, dat Utsnacken. Dat is för de meesten, de Däänsch nich as Moderspraak hebbt, wat vigelinsch. Dat R is achtern utsnackt, nich vörn as op Platt un Norweegsch. Un - besünners op de Inseln na Osten (Seeland un so), nich avers bi de Dänen in Söödsleswig, hebbt se ehrn Stöttluud. Geiht mittenmang dör een Vokal un warrt nich opschreven.

De achterlichen Fööt sünd ummuddelt: De Middelfootknaken is länger, de Töhn körter un mehr un mehr kann ok de grote Töhn nich mehr gegen de annern Töhn över stellt weern.

Portugiesen bedrievt dat Updecken van Kolonien un begrünnt ehre Macht in Ostindien un Brasilien. Lissabon warrt de gröttste Hannelsstadt in Europa.

För’n Höhnergloven hett Möösch ok en Rull speelt as en Middel gegen böse Geister un Dämonen. In Posen hefft de Keih Möösch mit’n beten Solt kregen, wenn se nix freten wullen. Hexen kunn en dor ok mit verdrieven.

Heath Ledger weer bit August 2007 mit de Schauspelerin Michelle Williams liiert, de he 2004 bi de Dreiharbeiten to de Film Brokeback Mountain kennenlehrt harr. De beid harrn en gemeensam Dochter Matilda Rose (* 28. Oktober 2005), de hör Dööppaat Jake Gyllenhaal is.
In de eerst 30 Johren vun sien Karriere as Komponist schreev Salieri blots wenig karkenmusikalsch Warken, dorünner dat Oratorium La Passione di Nostro Signore Gesù Cristo (1776) un de Messe D-Dur (1788) as ok dat Te Deum laudamus de Incoronazione to de Kröönung vun Kaiser Leopold II. (1790). Eerst nah sien Rücktoog vun dat Musiktheater 1804 hett Salieri sien sakrales Hööftwark schreeven, neben talllos n Offertorien, Gradualien, Litaneien, Hymnen usw., de allesamt för dat Upführen in de kaiserlich Hoffkapelle bestimmt weern, ok mehrere bedüüdend Messen un sien to sien eegen Doodenfier bestimmt Requiem in c-Moll.

He weer en autokraatschen Herrscher un hett al mit 14 Johren dat Regeer övernahmen. Akbar weer de wichtigste islamische Herrscher vun Indien un bröch dat hele Land ünner sien Herrschop.

Brookings County is en Kreis (County) in’n US-Bundsstaat Süüd-Dakota. He hett 31.965 Inwahners (Stand Zensus 2010) op en Rebeet vun 2.056 km². De Sitt vun de Verwalten is in Brookings.

Henderson gehörr to de WM-Kader vun USA bi de Football-Weltmeesterschap 1990 in Italien. Twee Johr later hett he ok bi de olympisch Sömmerspelen 1992 in Barcelona för de USA speelt.

Natrium is en faken vörkamend cheemsch Element mit dat Atomteken Na un de Atomtall 11. In’t Periodensystem steiht Natrium ganz links in de 1. Hööftgrupp un warrt dormit to de Alkalimetallen rekent. Elementar Natrium is 1807 to’n eersten mol vun Humphry Davy dör en Smöltflusselektrolys ut Natriumhydroxid wunnen worrn. Natrium is en Reinelement, dat eenzig bestännige Isotop is 23Na.

In’n September 1823 hett he anfungen, an de Universität Göttingen to studeren. 1827 hett he dat Studium ünnerbraken un en Steed as Huuslehrer in Heien annahmen, üm dat Studium wieder finanzeren to könen. Oostern 1827 is he an de Universität Halle wesselt. Trech mit dat Studium weer he to Oostern 1828.

De Navergemenen sünd Cuxhoben un de Lee in’n Noorden, Helmworth in’n Oosten, Steenau in’n Süüdoosten, Geestland in’n Süden un Wuster Noordseeküst in’n Noordwesten.

Nah den Tweeten Weltkrieg harr se blots noch wenig Filmuptritte. Twee Mal stunn se aber in dat Johr 1952 noch för de DEFA vör de Kamera – ünner de Regie vun Speelbaas Martin Hellberg iin de Kriminalfilm Geheimakten Solvay un ünner de Regie vun Slatan Dudow in dat Sellschapsdrama Frauenschicksale.

De List is sorteert no tonehmend middleren Bahnradius, dat heet, de Maand baven is an dichsten an Jupiter an, de ünnerste in de List is an wietsten buten. Nee funnen Maanden warrt toeerst mit en vörlöpig Naam betekent un kriegt eerst later en richtigen Naam.
As Gott vun en Skee-Ball-Utfohrt (in de düütsche Faten: vun’n Minigolf) in Minschengestalt nich wedder torüchkamen is, mutt nu de personifizeerte Stimm vun Gott, also de Engel Metatron, de eenzige noch leven Nakamen vun Jesus Christus sien Öllern, Bethany, dorvun övertügen, dat se de beiden Engels ophollen mutt. Bethany warrt ünnerstütt vun den swarthüütigen dörteihnsten Apostel Rufus – de doröver klaagt, dat he in de Bibel nich binnen steiht – vun de beiden Propheten Jay un Silent Bob, as ok vun de Muse Serendipity – de woll annere Lüüd to inspireeren weet, sülvst aver as Strippersche arbeit, vunwegen dat ehr as Schrieversche de Inspiratschoon fehlt hett.

Ofschoonst Jelusich up de Siet vun de Nazis stünn, sünd siene Romaans ok na dat Enne vun dat Drüdde Riek bit in der 1970er Johren in Öösterriek un Düütschland upleggt wurrn.

Baker weer tweemol verheiraat. Sien Eh weer mit Joan Davies, mit de he en Kind haar. De Eh is aver scheedt worrn. Sien tweete Fro weer Muriel Bradford, man ok disse Eh is wedder scheedt worrn.

Dat gifft de numerische Exzentrizität, wat en Grött ahn Dimension is, un de lineare Exzentrizität (ok Brennwiet), wat en Längdenmaat dorstellt. Neven de allgemenen Anwennen vun dat Maat in de Geometrie hett de Exzentrizität vör allen in de Optik un in de Astronomie – hier ok as Exzentrizitätswinkel – grote Bedüden.

Dat Salieri den söss Johr jüngeren Kollegen nah de sien Dood in en ehren Andenken behull, bewiesen völ Upführen vun Warken vun Mozart, de ünner de Staffführen vun Salieri in Wien stattfunnen. Todem hett he de sien jüngsten Sohn Franz Xaver in Kompositschoon ünnerricht un stell hüm in' März 1807 en hervorragen Tüügnis ut, in dat he den jungen Musiker ünner annern en „talento raro per la Musica […]“ beschienigt un hüm en „riuscita non inferiore a quella del suo celebre Padre“ vörutseggt. Ok Constanze Mozart schrifft in en Breef van' 30. Januar 1807 düchtig positiv över Salieri. An hör ölleren Söhn Carl Thomas schreev se: „dein Bruder gehet ietz zu Salieri und zu Hummel. beide haben viele liebe und freundschaft für ihn, […] nun hat er die 3 große meister Salieri, Albresberger und Hummel, konnte ich dir nur einen von diesen Maner geben wie glücklich wäre ich …“ 1819 hett sück de all temelk old Salieri noch apenlich för dat Upstellen vun en Mozartdenkmal in de Wiener Karlskark utspraaken.

In de sakralen Musik führ Salieri jenen typisch biedermeierlichen Toonfall vun dat fröh 19. Johrhunnert in, de en besünners starken Infloot up de Karkenwerke vun sien Schöler Franz Schubert utööven sull. Besünners düütlich wiest sück dat in de Messe B-Dur van 1809.

De Arteria cerebri posterior (lat. „achtere Bregenslagader“) – bi Deerten as Arteria cerebri caudalis betekent – tellt to de dree Hööftbloodfatten ton Versorgen vunn Bregen.

Natriumhydrid NaH un Natriumborhydrid NaBH4 sünd starke Reduktschoonsmiddel. De Waterstoff liggt dorin ion de Oxidatschoonsstoop -1 vör. Beide Verbinnen warrt vör allenin de orgaanschen Chemie as Redukschoons- un Hydreermiddel insett. In Kuntakt mit Water entsteiht gasförmig Waterstoff H2.
As de Musik vun Mozart in de Johrteihnten nah sien Dood in’ Tosommenhang mit en insetten Geniekult immer populärer wurr un de Kompositschonen vun Salieri mit de anfangen Romantik immer seltender speelt wurrn, wunnen de unbegrünnd Behauptungen an Gloovwürdigkeit un hemm sien hervörragen Roop minneseert. Ok dat to Anfang vun dat 19. Johrhunnert upkommen Natschonalbewusstween droog dorto bi; de in Italien boren Salieri sull gegen dat „düütsch Genie“ Mozart utspeelt wurrn – ofschons Mozart stilistisch tomindst in sien Opern mehr Italiener weer as Salieri, de to Recht as legitimer Nahfolger vun Gluck gull. Disse Tendenz lett sück all 1832 in Albert Lortzing sien Singspeel Szenen aus Mozarts Leben LoWV28 nahwiesen.

Vun wegen sien Vanillesmack is Cumarin vun Anfang vun’t 20. Johrhunnert ok an Steed för de Echte Vanille bruukt worrn. De Tonkabohn bargt grötteren Mengden vun Cumarin, wat dorüm faken ut disse Plant wunnen warrt. De Egenoort vun Cumarin, den Smack vun de Echten Vanille vörtomaken, hett den Stoff ok den Binaam Mexikaansche Vanille inbröcht. De Bruuk vun Cumarin as Aromastoff is aver in eenige Rebeden (as de USA oder de EU) dör’t Gesett inschränkt. Blangen dat Möösch, dat in de Woolden in Europa to Huus is, bargt ok eenige Kaneelorden, as de Cassiakaneel, grote Mengden an Cumarin, in’n Gegensatz to annere Orden as to’n Bispeel den Ceylonkaneel. Cumarin warrt över de Huut goot opnahmen. In Kometikworen dröff dat ahn Inschränken bruukt warrn, man af en sünnere Mengde mutt dat angeven warrn.

Unafhangig vun de Speelwies waart in’n Instrumentenbo twüschen dree Grundformen vun Snereninstrumenten ünnerscheedt, de op de Oort baseert, woans de Swingen vun de Sneer op den Resonanzkörper överdragen warrt. Dat bestimmt opletzt den Klang vun dat Instrument.

De verbind Oostfreesland mit de wertschoptliche Sworpunkt Emden/Leer mit dat Ruhrrebeet. De Tunnel hett een Längt van 945 m. De beid Röhren sünd jeweils 12 Meter breet un fiev Meter hoch.

Dree Johren Later dröpt he Elise aver doch wedder. Dat fallt ehr swoor em natosehn, dat he sik nich wedder bi ehr mellt hett. He vertellt ehr nix vun sien Drapen mit de Lüüd vun’t Plaanbüro, si sik aver kloor doröver, dat se achter em ran sünd, un de beiden uteneen hollen wüllt. Liekers hett he ehr so geern, dat he ehr nich wedder ut de Ogen laten müch. För de Plaaners warrt David to en echt Problem, vunwegen dat de Utwirken op jemehr Levens jümmer grötter warrt, je länger de beiden tosamen sünd. De Afwieken vun’n Plaan warrt jümmer mehr.

En annert Produkschoonsverfohren is de Raschig-Prozess ut o-Kresol. Verbinnen, de dat Strukturgerüst vun’t Cumarin bargt, warrt ok ünner den Sammelbegreep Cumarinen behannelt.

De Kulisse vun’t U-Boot stünn in’t Studio op en Hydraulik-Bühne mit de dat Op un Daal un dat Kippen namaakt warrn künn. De Kamera hett dorbi dör de Kreiselstabilisaters en künstlichen Horizont hollen. De Motoren vun de hydraulischen Bühne möken aver veel Larm un de Akustik in de Metallkulisse weer ok slecht, so dat de hele Film ahn Originaltoon dreiht warrn un vullstännig navertoont warrn müss.
De Kinetik hangt düchtig vun de Oort af. De Hööftstoffwesselweg in’n Minsch is de Hydroxyleren in Positschoon 7 to dat ungiftige Umbelliferon, wat dör dat Enzym CYP2A6 kataluseert waart. In Rotten hett dorgegen de Stoffwessel över de 3,4-Epoxideren Vörrang. In waterige, glutathionfre’e Ümgeven lagert sik dat Epoxid (ünner Apengahn vun’n Ring un Decarboxyleren) gau to dat lebbergiftige o-Hydroxyphenylacetaldehyd (o-HPA) üm. De Oxidatschoon dorvun to o-Hydroxyphenyletigsüür is en Schritt to’n minnern vun’t Gift. De beiden letzten Metaboliten sünd in lütte Mengden ok in Minschen nawiesbor.

Piepgöse freet Planten, meist Waterplanten, man ok Gras un Saat. Allerhand Aarden sünd in de Nacht togange un slaapt over Dag oder putzt sik de Feddern. Eenige, man nich all, sitt dor geern up Böme bi, wat den wetenschopplichen Naam verklaart.

Ünner Normalbedingen is Natrium wassweek, sülvergleemig un hoochreaktiv. Ut den letzten Grund warrt elementar Natrium tomeist ünner inerten Bedingen lagert, d.h. in Paraffinööl oder Petroleum.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost is 13 Kilometer wied weg in’n Westen von Groten Heinz an de L 171 un de Opfohrt 27 Wasra-West 13 Kilometer in’n Süüdoosten an de B 209.

Op de Eer hett Natrium en Andeel vun 2,36 % an de Eerdkrust un is dormit dat sösstfakenste Element. Wiel Natrium so goot reageert kummt dat Metall nich elementar in de Natur vör, man is jümmer as en Solt bunnen. Gröttere Mengden vun’t Element kamt ok löst in’t Seewater vör. Een Liter Seewater bargt in’n Snitt 11 Gramm Natriumionen. De minschliche Lief bargt dörsnittlich 100 g Natrium (bi en Gesamtgewicht vun 70 kg).

Erskine Tate keem 1912 nah Chicago, wo he af 1918 bit Enn vun de 1920er Johren en Orchester in dat Vendome Theatre leiten dee. Dat Repertoire bestunn deelwies blots ut Jazztiteln; Tate hett in sien Orchester aber tallriek Jazzmusiker as Everett Barksdale, Freddie Keppard, Buster Bailey, Jimmy Bertrand, Earl Hines, Stump Evans, Louis Armstrong (Stomp Off Let's Go, Static Strut 1926), Bob Shoffner, Punch Miller, Omer Simeon, Preston Jackson, Fats Waller, Teddy Wilson un annern beschäftigt. Bit Midden vun de 1930er Johren heet Tate en Orchester leit, dornah arbeit he as Musikschoolmeester.

Hind hett de Bahnen vun 70 Himmelskörpern (Planeten, Asteroiden un Kometen) berekend. Dorneben hett he sück ok mit de Beobachtung vun veränderlichen Himmelskörpern beschäftigt, wobi het den deeprooden, variablen Steern R Leporis in’t Steernbild Haas (Lepus) as ok de Veränderlichkeit vun de Steern μ Cephei in’t Steernbild Kepheus opdeckt hett. He hett ok bi de Steern T Tauri in’t Steernbild Stier (Taurus) en Gasnebel opdeckt, de sien Helligkeit veränderlich is (Hinds veränderlicher Nebel - de Nebel reflekteert dat Lucht vun en veränderlichen Steern). De vun hüm opdeckt Nova Ophiuchi 1848 (V841 Ophiuchi) in’t Sternbild Schlangenträger (Ophiuchus) weer de eerste Nova ut de Neetiet (siet der Supernova van 1604).
De Entwickeln vun’n eenfacken Bagen to en kumplex modern Snereninstrument hett vele ünnerscheedliche Formen vun Instrumententypen entstahn laten. De meisten dorvun weern aver blots över korte Tiet bruukt, as to’n Bispeel de Liern, de in de Antike geern speelt weern. Al Homer hett de Lier Phorminx mit veer Sneren beschreven. Dit Musikinstrument harr en Resonanzkörper ut Holt, Schildpattenpanzer un later ok ut Metall, över de mehrere Sneren opspannt weern. De Sneren weern över Stegen (Jücken) föhrt, wobi dat bövere Dweerjück de Sneren hollen un spannen de. De Sneren löpen parallel na de Resonanzdeek. Speelt weer dat Instrument mit de Fingers oder mit en Plektrum dör Toggen oder Anrieten. De tweete Hand weer bruukt, üm de Sneren aftodämpen oder to verkörten un dormit de Toonhöög to bestimmen.

De Musikschriftsteller Alexander Wheelock Thayer (1817–1897; kiek Literatur) vermoot, dat Mozart sien Verdacht 1781 utlööst wurr, as he sück um de Stäe vun en Musiklehrer för de Prinzessin vun Württemberg bewurben harr, Salieri aber wegen sien grötter Erfohren as Gesangspädagoog utwählt wurr.

Leister is 1890 in Mühlhausen boren. Na de Volksschool hett he en Lehr as Koopmann maakt un hett denn as Anstellten arbeidt. Von 1910 bet 1912 weer he Soldaat in de kaiserliche Armee un hett von 1914 bet 1915 Deenst in’n Eersten Weltkrieg daan. An’n 3. Juni 1915 is he verwunnt worrn un hett sien rechten Foot verloren. Nadem he ut de Armee rut is, is Leister koopmännschen Anstellten bi Behörden worrn. Von 1917 af an harr he dat Leid över de Kriegsweertschop in’n Kreis Neenborg.

De Piepgöse ehr Utsehn gellt binnen de Aantenvagels as tämlich primitiv, as weern se gemeensome Vorwesers vun de hüdigen Aantenvagels. To’n Deel slaht se na de echten Göse (Anserini), man ok na de Aanten (Anatinae). Vundeswegen weert se in de engelsche Spraak ok "whistling ducks" nömmt, dat heet Piepaanten. Dat Lief vun de Piepgöse is man lüttsch un stebig, wat een unner Umstänn gor nich markt, wiel se sik bannig liekup hoolt. Erkennen kann een de Vagels an ehrn langen Hals, de bi’n Flegen wiet utreckt warrt un an de langen Been, de bi’n Flegen na achtern stellt weert. De Flunken sünd breet, man kort. Vun unnen bekeken seht se swatt ut. De Feddern smückt de Vagels nich sunnerlich up un sünd meist gries, bruun oder beige. An de Flanken gifft dat wat grottere Smuckfeddern. De Töhn, de na achtern wiesen deit, is grotter, as bi annere Aantenvagels, wohrschienlich, wiel eenige Aarden sik geern up Böme uphoolt.

Up de Siet vun den Bison sücht da tut, as wenn dat Siegel vun Wyoming inbrannt is. In dat Zentrum vun den binneren Ring vun dat Siegel steiht en Fru mit en Staff, an de en Banner mit de Upschrift „Equal Rights“ (Gliekberechtigung) hangt. Wyoming weer en vun de eerst Bundsstaaten, de de Gliekberechtigung för Fruen noch in dat 19. Johrhunnert fordern dee.

In ehr Tiet worrn de Rechten vun de Fruen in Hawaii beter. Se mek en Verdraag twüschen Hawaii un de USA. Kaahumanu weer evangeelsch döfft. Ehr christlich Gräffnis hett Hiram Bingham leit'.
Nadem sik Sassen, Chauken un annere germaansche Stämm in de Tied twischen dat 2. un 4. Johrhunnert to den Sassenbund tohoopdaan harrn, sünd de Sassen veel as Hannelslüüd, aver ok as Seerövers in de Noordsee, in’n Kanaal un an de franzöösch Atlantikküst ünnerwegens wesen. En groten Deel Sassen is in dat 5. Johrhunnert denn na England gahn un hett tohoop mit Jüten un Angeln Königrieken grünnt. To de glieke Tied hebbt sik aver ok Sassen in Gallien dallaten.

De Baptisten sünd verwandt mit de Dööpers oder Dööpgesinnten vun de Reformatschoonstiet. De erste Baptistenkark keem togang in Amsterdam um 1609. Een Deel vun disse Kark - mehrstendeels engelsche Flüchtlingen - gung torüch na England, de anner Deel söcht in Amerika en nie Heimat. Vundaag höört de Baptisten to de gröttste protestantische Karken weltwiet.

As Torstensson na Böhmen güng, is Königsmarck in Middeldüütschland trüggbleven un hett Mellrichstadt, Ascherslebbe, Halverstidde un Osterwieck innahmen un Meideborg blockeert. He hett de Kaiserlichen ut Pommern verdreven un is in dat Arzstift Bremen un dat Stift Veern inrückt. De beiden Stite harr he in’n Februar 1645 kumplett innahmen.

Vun de 2.242 Inwahners bi’n Zensus vun 2000 harrn 1.045 Minschen Arbeit. Dat Inkamen je Kopp vun de hele Inwahnertall weer 14.026 US-Dollar. 1.329 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 202 Minschen maakt. 15,34 % vun de Inwahners leven 2000 ünner de Inkamensgrenz to de Armoot.

So kann dat swoor anslahn Boot wohrhaftig wedder ümkehren un na La Rochelle schippern, woneem de Kru mit en Festakt begrööt warrt. Man, jüst dat dat Boot anleggt hett, warrt de Haven vun en sworen Luftangreep drapen, bi den opletzt doch noch en Deel vun de Mannschop ümkummt. Leutnant Werner tellt to de Lüüd, de den Angreep överleevt. In de Slussszeen sütt he tosamen mit den Kaleun, dat jemehr U-Boot na den Angreep langsom in’t Havenbecken afsuppt. De Kaptein brickt bi den Anblick swoor besehrt tosamen.

De Küst von Gallien warrt al in de Notitia dignitatum as Litus Saxonicum betekent, also sassesche Küst. De Notitia dignitatum stammt ut de Tied so Enn dat 4. oder Anfang dat 5. Johrhunnert. To de Tied weer dor villicht eenfach noch mit meent, dat dat de Küst weer, wo de sasseschen Seerövers togang weren, gegen de sik de Römers to wehren harren. Villicht weer dor aver ok al mit meent, dat to de Tied al Sassen an de Küst leevt hebbt.

De so nöömte Director’s Cut keem in’n April 1997 in de US-amerikaanschen Kinos un weer denn ok as DVD rutbröcht. Disse Faten is de eerste Kinofaten, man in en düütlich betere Gööd mit en Neesynchronisatschoon in Mehrkanaltoon. De Faten hett en goot restaureert Bild un is 208 Minuuten (PAL: 199 Minuten) lang. Speelbaas Petersen segg, dat disse Faten 1981 in de Kinos kamen schüll, wat aver ut kommerzielle Grünnen nich mööglich weer. In Düütschland weer de Kinostart an’n 11. Dezember 1997.

De poor Minschen, de in Pedra Lume wahnt, leevt vör allen vun Fischfang. Ladens gifft dat in dat lütt Dörp nich. Wer wat köpen müch, mutt dorför na Espargos föhren.
Arthur F. Bussenius: Anton Salieri. Eine Biographie [Die Componisten der neueren Zeit; Bd. 17]. Bärenreiter, Kassel 1855 (i.e. inhaltlich stark kört un bearbeit Faaten I. F. v. Mosels „Über das Leben und die Werke des Anton Salieri“)

Eenzelt Warken vun Salieri funnen sogor Ingang in de modern moderne Filmmusik. So deent de Ouvertüre to La fiera di Venezia as Titelthema för eenig Sketche vun de britisch Grupp Monty Python. Buterdem wurrn Utsnitte ut Instrumentalkonzerten vun Salieri ünner annern in „Iron Man“ un „[[The Last Castle]“ bruukt.

(181) Eucharis is en Asteroid ut de Hööftgördel, de an’n 2. Februar 1878 vun de franzöösch Astronom Pablo Cottenot in Marseille opdeckt wurrn is. Dat weer ok de eenzig Asteroid, de he opdeckt hett. De afsolute Helligkeit bedrocht 7,84.

1816 hett Salieri en eegen Gesangsschool verfaat, sien Scuola di canto in versi e i versi in musica a 4 voci. Af 1817 weer he Böverleider vun de Wiener Singschool un todem 1823 an de Grünnen vun dat Konservatorium vun de Gesellschaft der Musikfreunde in Wien maatgevend bedeeligt.

De Kommun hett 49 Grundscholen, de vun de Kommun bedreven warrt, un 10 private Grundscholen. De kommunalen Scholen hebbt alltohoop 12771 Schölers un de privaten 1755.

Salieri hett sück wiels sien lang Leven groot Ansehn as Komponist un Dirigent, besünners vun Opern, aber ok vun Kamer- un Kakenmusik, as ok as Musikpädagoog erwurben.

In de Fackliteratur warrt Lucy meist as Fro vun 25 Johren beschreven. Dat gifft avers ok Forschers, de meent, se weer en Mann ween. Ehr Skelett is en vun de Skeletten vun de Vöröllern vun den Minschen, wo an minnsten vun tweigahn is. Üm un bi 20 % vun dat Skelett sünd funnen wurrn. Wenn een de Hand- un Footknaken nich mitreken deit (dat sünd bi de Hälft vun all Knaken bi en Skelett), denn sünd dat bi 40 %. De Böverschenkel un Schenen, Deele vun dat Becken, vun dat Rüchgraat, vun den Schädel un vun de Armknaken sünd funnen wurrn. So, as dat utsütt, wiest dat Skelett, dat sik düsse Vörminsch anpasst harr an dat Liekup-Lopen. De Naam för de Aart, so as he nu dor steiht, is 1978 vergeven wurrn. Tohopen mit Yves Coppens un Tim White hett Donald Johanson vunwegen den Fund vun Lucy dormols to'n eersten Mol de nee Aart vun den Australopithecus afarensis beschreven.

De Arftholmen (däänsch Ertholmene) sünd ene Grupp vun Eilannen in de Oostsee. Se liggt üm un bi twintig Kilometer noordoosten vun Bornholm. Dormit sünd se de Deel vun Däänmark, de op’t wiedst in’n Oosten liggt (nipp un nau is dat de Felsen Østerskær).

Wiegersen harr fröher en Riddergood, dat Good Wiegersen. Dor steiht de Muur ut Backsteen noch vun, de 2003 wedder nee maakt is. Hüüt is in dat Gootshuus en Joga-Zentrum.

Natrium tellt in’n Weltruum to de fakenen Elementen un steiht na Männichkeit an veerteihnste Steed. Liek faken sünd Elementen as Calcium oder Nickel. De gelen Spektrallienen vun de D-Serie künnt in’t Licht vun vele Himmelskörpers goot nawiest warrn, ünner annern ok bi de Sünn.
Vun de 57.159 Inwahners bi’n Zensus vun 2000 harrn 27.924 Minschen Arbeit. Dat Inkamen je Kopp vun de hele Inwahnertall weer 18.014 US-Dollar. 31.542 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 6.662 Minschen maakt. 9,87 % vun de Inwahners leven 2000 ünner de Inkamensgrenz to de Armoot.

Vun de 13.843 Inwahners bi’n Zensus vun 2000 harrn 7.247 Minschen Arbeit. Dat Inkamen je Kopp vun de hele Inwahnertall weer 16.287 US-Dollar. 7.059 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.220 Minschen maakt. 8,76 % vun de Inwahners leven 2000 ünner de Inkamensgrenz to de Armoot.

Veers liggt an de lüttje Straat von Badlsdörp na Scheeßl. De Straat löppt in Badlsdörp an de K 211/K 224 ran un in Scheeßl an de Bundsstraat 75. De B 75 föhrt von Scheeßl in’n Noordoosten över Lauenbrüch na Töst un Bookholt un in’n Süüdwesten na Rodenborg un Otterbarg.

As Bethany un ehr Helpers bi de Kark ankamen doot, hebbt de beiden Engels al en gresig Bloodbaad anricht, wiel Loki in de Twüschentiet Twievel kregen hett. Opletzt murkst Bartleby ok sien Kamerad Loki af. Dat sütt so ut, as wenn em nich bitokamen weer, man denn finnt Bethany rut, woneem sik Gott opholen deit: He stickt in’n Lief vun en Mann, de in’t Koma liggt, siet Azrael sien Mackers em ümhaut hebbt – wat glieks to’n Afang vun’n Film wiest warrt. Bethany schallt de Apparaten af, de den Mann twüschen Leven un Dood fangen holt un befreet em dormit. An de opstiegen Macht vun Gott blifft se dorbi aver dood.

De Kommun Sandøy is ene Gemeend in dat Amt Møre un Romsdal in Norwegen. Se hett 1.270 Inwahners (Stand 2006) op en Rebeet vun 19,0 km². De Sitt vun de Verwalten is in Steinshamn. De Kommun bruukt offiziell de Schrievnorm Nynorsk för dat Norweegsche.

Vonwegen ehr swacke Gesundheit müss Wuthenow von 1853 bet 1874 in dat St. Katharinenstift in Rostock leven. Dor hett se ok den gröttsten Deel von ehr Dichtels schreven. Later hett se denn wedder bi ehr Famielje leevt.

No en engelsch Gesett güllt för Peter Pan en ewig Copyright. De Rechten hollt dat Kinnerkrankenhuus Great Ormond Street Hospital Children's Charity.

De indirekte arterielle Blooddruckmeten is vun wegen de gauen un ungefährlichen Methood vundaag dat, wat an’n fakensten un eersten in de meisten medizinschen Rebeden maakt warrt. Dorbi warrt noch mol ünnerscheedt twüschen de manuelle un de digitalen Meten. De manuelle Meten („vun Hand“) kann auskultatoorsch, palpatoorsch oder oszillatoorsch dörföhrt warrn.
De Anfang vun’n Film wiest, as sik de Besatten vun dat U-Boot U 96 an’n Land in’t franzöösche La Rochelle düchtig en ansupen seit, vun wegen dat se den nächsten Dag wedder in’n Krieg schickt warrt. Mit an Boord geiht ditmol de Kriegsberichter Leutnant Werner, de sik eerst dorop freit, dat echte Heldendom kennentolehren, man gau al faststellen mutt, dat de U-Boot-Krieg nix mit Heldendom to kriegen hett. De Kummandant – as ok de annern Offizeeren vun’t Boot – warrt in’n Film nich mit Naam ansnackt, man blots mit „Herr Kaleun“ för Kapteinleutnant. Op de Fier in La Rochelle warrt ok doröver snackt, dat de U-Boot-Krieg allns annere as goot lopen deit, un dat in de verleden Maanden bannig vele Bööt afsopen sünd.

Nadem de Sweden an’t Enn von Dörtigjohrigen Krieg 1648 de Herrschop över Bremen-Veern övernahmen harrn, hett Königin Christina Hans Christoph von Königsmarck to’n Generalguvernör von Bremen-Veern maakt. Sien Seet as Guvernör weer Stood un in dat Naverdörp Lieth hett Königsmarck dicht bi de Kant von de Geest mit Utblick över de Masch von Oolland en Landslott boon laten. Dat Slott hett na Königsmarck sien Wief (Agathe von Leesten) den Naam Agathenburg kregen. Dor is plattdüütsch Gothenborg von worrn un disse Naam is denn ok op dat Dörp Lieth övergahn, dat denn blots noch Gothenborg nöömt worrn is.

Betogen op de Eer warrt allgemeen ünner Regolith de Deek ut Lockermaterial verstahn, de op de Saprolithen opliggt. Dormit is de anstahnd Steen meent, de al anweddert is („Grus“). Hier is ok de Bodden mit sien ünenrscheedlichen Horizonten entwickelt. De Regolith kann autochthon ut dat Anstahnde tostannen kamen oder allothon an de Steed transporteert worrn wesen, t. as Soliflukschoonsdeek wiel de Iestieten in’t Pleistozän.

Vun de Vöröllern her sünd 96,58 % vun de Minschen Witte, 1,52 % Swarte, 0,17 % stammt ut Asien un 0,01 % vun de Eilannen in’n Pazifik. 0,34 % sünd Nakamen vun Indianers. 0,27 % hebbt sik sülven to noch annere Gruppen torekent. 1,12 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,08 % vun de Lüüd ansehn.

De Oort hett fröher en Goodsbezirk billt. As 1928/1929 de Goodsbezirke oplööst worrn sünd, keem de Oort an de Gemeen Badlsdörp, de an’n 1. März 1974 mit de Gemeenreform in Neddersassen Deel von de Gemeen Scheeßl worrn is. Binnen de Gemeen billt Badlsdörp nu en Oortschop.

Den hüdigen Naam Landschaftliche Brandkasse Hannover hett dat Ünnernehmen an’n 1. April 1913 kregen. De Brandkass hett denn 1922 ok noch de Schaumburg-Lippische Mobiliar-Feuerversicherungs-Gesellschaft un den purmuntschen Deel von de Feuerversicherungs-Anstalt für Waldeck und Pyrmont övernahmen. 1957 hett sik de Brandkass mit de Provinzial Levensversekerung tohoopslaten un hett denn den Markennaam Versekerungsgrupp Hannover (VGH) dragen.

Cumarin warrt vör allen as Röökstoff in Parfums bruukt. Bito warrt dat ok in de Köök, to’n Bispeel to’n Aromatiseeren vun Maibowle insett in de Form vun welke Mööschblööd.
De Klötenkanals (Tubuli seminiferi) sünd de Steden binnen en Klööt, woneem bi’n Vörgang vun de Spermatogenees de Samenzellen, also de Spermien billt warrt. Vun dor warrt se wieter in den Saatleider transporteert.

Immer weer hemm sück de beid Komponisten drapen, ehrder kollegial as feindlich gesinnt; man weet to'n Bispeel, dat dat en gemeensam Wark vun de beid geev: di Kantate Per la ricuperata salute di Ofelia KV 477a (1785) up en Text vun da Ponte, de to de Genesung vun de Singersche Nancy Storace vun Salieri, Mozart un en gewissen Cornetti komponeert wurrn weer. Dat bi Artaria in' Druck rutbrocht Stück is bit hüüd nich weer uptofinnen. Up Salieri sien Anregung hin wurrn ünner annern de Kantate Davidde penitente KV 469 (1785), dat Klaveerkonzert Es-Dur KV 482 (1785), dat Klarinettenquintett KV 581 (1789) oder de beropen Sinfonie g-Moll KV 550 (1791) eerstupführt, letztere sogar ünner de Leiden vun Salieri.

Vun de Vöröllern her sünd 98,36 % vun de Minschen Witte, 0,10 % Swarte, 0,13 % stammt ut Asien un 0,29 % sünd Nakamen vun Indianers. 0,29 % hebbt sik sülven to noch annere Gruppen torekent. 0,84 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,41 % vun de Lüüd ansehn.

Mit dat Leed hebbt Walk Off the Earth dat in verschedene Länner bit in de Charts maakt. In de kanaadschen Top Digital Downloads keem dat Leed bit op Platz 3, in de Nedderlannen op Platz 9.

De Ümgegend von Achem hett vör de Franzosentied to dat Gogericht Achem in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

De Aubinger Tunnel is mit en Läng vun 1956 m de längste Autobahntunnel vun Bayern. De ADAC hett em as een vun de sekersten Tunnels uttekent. Bito is de Tunnel mit een vun de modernsten Kontrollanlagen vun Europa för de Snelligkeit utrüst. De Kontrollen warrt maakt, ahn dat de Fohrers dorvun wat marken doot. Meetsteden gifft dat in beide Richten. De Daten warrt direkt an de Polizei wietergeven.

De nächste Bahnhoff is so bi 13 Kilometer wied weg in’n Noordoosten de Bahnhoff Visselhöövd an de Bahnlien Ülzen–Langwedel (inricht 1873). Bet 1987 hett dat ok in Bennbössel en Bahnhoff an düsse Bahnlien geven, de veer Kilometer in’n Noorden leeg. De Bahnhoff Veern an de Bahnlien Wunsdörp–Bremen liggt 16 Kilometer in’n Westen un is inbunnen in dat Nett von de Regio-S-Bahn Bremen/Neddersassen. De Bahnhoff Wasra an de Heidbahn liggt 14 Kilometer in’n Süüdoosten.

In’n Teller vun de numerischen Exzentrizität steiht e, de lineare Exzentrizität. Se is dat Maat för de optische Brennwiet vun den Kegelsnitt:

Natriumnitrat NaNO3, dat Solt vun de Salpetersüür, is en vun de roren natürlich vörkamenden Nitratverbinnen (Chilesalpeter). De Verbinnen warrt as Dünger un as Konserveermiddel verwennt.
Karl Friedrich Arend Scheller (* 6. November 1773 in’t Dörp Hessen; † 1. August 1843 in Wulfenbüttel) weer en plattdüütschen Spraakforscher. Sien Schrieversnaam un Pseudonym was Arend Warmund.

Germaine Greer (* 29. Januar 1939 in Melbourne) is ene austraalsche Schrieverin. Se is ene Professorin an de Universität in Cambridge in Ingland. Se schreev dat Book The female Eunuch un anner Böker för Fruen. Germaine Greer harr vun 1968 bet 1973 en Mann.

Hedgefonds (vun engl. to hedge, afsekern), up Engelsch Hedge Fund, sund en sunnerliche Aart vun Investmentfonds. Se leggt dat Geld, över dat se verfögen doot, mit en hoget Risiko an. Grundlaag für ehre Anlagestrategie is de Spekulatschoon. Bi Hedgefonds gifft dat Chancen up bannig hoge Renditen, man ok de Gefohr, dat all Geld verloren geiht.

In’n Rohtostand liggt de normale systoolsche arterielle Druck twüschen 13,3 un 17,4 kPa (100-130 mmHg) un de disatoolsche Weert twüschen 0,8 un 11,3 kPa (60-85 mmHg). Disse pulsatile Druck richt sik na dat Gesett vun Hagen-Poiseuille un is gliek dat Produkt ut Hartminuutenvolumen un Fattwedderstand. Butendem warrt de middlere arterielle Druck un de Pulsamplitud (Ünnerscheed twüschen den diastoolschen un systoolschen Weert) verwennt. Wenn de arterielle Druck höger is as 140 to 90, schüll man sik vun’n Dokter ünnersöken laten.

Emmius hett sik as Historiker veel mit dat Beschrieven vun de Historie vun de Freesen befaat. 1596 is sien eerste Book rutkamen. All sien historische Schrieven is 1616 onner de Naam Rerum Frisicarum Historia rutkamen.

Kleina fung in‘ Sömmer 1963 sien Profikarriere bi FC Schalke 04 in de Bundsliga an. Sien eerst Bundsligaspeel hett he an‘ 12. Oktober 1963 tegen den Meidericher SV makt. In sien eerst Saison wurr he in 15 Spelen insett. In de Folgetiet keem he aber blots noch af un an to’n Insatz, so dat he in dree Johren up man blots 19 Bundsligaspelen un twee DFB-Pokalspelen keem.

Na de freedlich Revolutschoon un de dormit verbunnen politisch Ännern füng Lade 1991 an de Filmhoochschool in Potsdam en Regiestudium an. In dat glieke Johr warrt he dör sien Rull as döösbarteligen Polizisten in den Detlev Buck-Film Karniggels un kort dorop ut sien faste Rull as Tatort-Kommisar Kain bundswiet bekannt. Sien eerste Film as Speelbaas is 1995 Rache, to den he ok dat Dreihbook schreven hett. 2005 speel he den Familienvadder Michael Thiel in de Kummedie-Serie Nicht von dieser Welt.

Glieks dorop duukt Goot in Gestalt vun en Fro vör de Kark op un hollt Bartleby torüch. Se vergifft em. As Silent Bob de dode Bethany na de Kark bringt, warrt se vun Gott wedder vun’n Dood opwaakt. An’t Enn vertellt Metatron ehr, dat se en Dochter kriegen schall, op de grote Opgaven op ehr tokamen schüllt.

In dat Johr 1901 is he Landraad in’n Kreis Göttingen worrn. In’n April 1903 is he as Präsident an de Spitz von dat Kunsistorjen in Hannover wesselt un an’n 1. Januar 1911 as Nafolger von Franz Chalybaeus Präsident von dat Landskunsistorjen worrn. He weer denn ok Kurater von dat Klooster Loccum. Heinichen is in’n Dezember 1911 in Hannover doodbleven.
Cumarin is to’n eersten mol in’t Johr 1822 ut Tonkabohnen isoleert worrn. De eerste sytheetsche Herstellen is 1868 maakt worrn un weer 1876 denn to’n eersten mol vermarkt. In de USA is Cumarin siet 1954 as Aromastoff verboden, vun wegen dat in Deerexperimenten faststellt worrn is, dat de Stoff as Gift wirken kann.

En Johr later weer Maher weer Liddmaat vun de britisch Championatsequipe un belegg bi de de Europameesterschap in Windsor Platz 15. Rang in de Eenzelwertung. Mit dat britisch Team keem he in de Mannschapswertung up Platz 6.

De Kuba-Piepgoos leevt in de Bröök vun de Karibik. Se is de grottste mank de Piepgöse un kann bit hen to 60 cm lang weern. Ganner un Göse verscheelt sik normolerweise nich in de Grötte. Man wenn se bröden doot, sünd de Seken faken wat swaarer, as de Heken. Dat is in de Familie vun de Aantenvagels man roor.

En Tiet later sütt he ehr dör en Tofall in’n Bus wedder, as he op’n Weg na de Arbeit is. David lett sik de Telefonnummer geven, üm den Kuntakt to hollen. As he in sien Büro ankummt, maakt he en snaaksche Opdecken: All de Mitarbeits staht still as infroren, wiel Mannslüüd mit Antöög un Hööd an de Mitarbeiters rümfummeln doot. David will utneihn, warrt aver fangen sett. Em warrt verkloort, dat dat Leven in de Sellschop na en Plaan aftolopen hett, den de so nöömte „Vörsitter“ utklamüstert hett. Un se sülvst weern de Lüüd, de dorför to sorgen harrn, dat disse Plaan ok inhollen warrt. So schüll t. B. David den Morgen to laat na’n Bus kamen. De Plaan sütt neemlich nich vör, dat he Elise weddersehn schüll un vun jemehr Arbeit in’t Büro harr he denn ok nix mitkregen. David warrt kloor maakt, dat he nich över den Plaan un de Mackers snacken dröff, anners müss bi em en Reset maakt warrn, wobi all sien fröher’t Weten un sien Geföhlen löscht warrt. Ok Elise ehr Nummer warrt verbrennt, ümdat he ehr nich wedder drapen kann. Denn laat se em gahn un he leevt sien Leven wieter.

Sien stürmisch Pontifikat weer kenntekent dör de Errichtung vun en revolutschonär Republiek in Rom, de den Paapst sien weltlich Macht to rooven versöcht hett, un dör dat Anerkennen vun de päpstlich Böverhoheit över Portugal.

Bi Olympisch Winterspelen hörrt Uschi Disl to de spoodriekste Biathletinnen, se wunn all tosommen negen olympisch Medaillen (2x Gold, 4x Sülver, 3x Bronze). Bi Weltmeesterschapen hett se sogor 19 Medaillen wunnen, dorvan twee Eenzel-Goldmedaillen bi de Biathlon-Weltmeesterschapen 2005 in Hochfilzen un all tosommen 6x Gold mit Staffeln oder de Mannschap.

De Naveröörd sünd Rotthusen un Themeln in’n Noordoosten, Barlinghusen in’n Oosten, Mulsum un Wierde in’n Süüdoosten, Twendamm, Hornk un Mirk in’n Süden, Misselwarden in’n Süüdwesten, Lütjendörp in’n Westen un Flohborg, Weitenweg un Engbüttel in’n Noordwesten.
Peter Martin un John Blane hebbt sik den Wilden Westen – neemlich „Westworld“ – utsöcht, üm dat een oder annere Aventüür to bestahn. Martin, de toeerst noch teemlich nervöös is bi de Saak, schüüt in’n Saloon en mechaansschen Revolverheld dood. Dags later warrt de beiden vun den sülven Revolverheld angrepen un de warrt nochmol wedder vun Martin afschaten. Martin warrt dorophen fangen sett, kann sik aver ut dat Gefängnis freemaken.

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

Portugal is en Republiek. De Präsident vun de Republiek warrt direktemang vun’t Volk wählt. Siet 2006 is dat Aníbal Cavaco Silva. De Baas vun de Regeern is Premierminister José Sócrates, en Sozialist (PS). An’n 29. September 2009 is he wedder wählt worrn, man blots mit en Minnerheitsregeern. In’t Parlament gifft dat 230 Afordnete. De Baas vun de Oppositschoon is Pedro Passos Coelho, en Sozialliberalen (PSD). Anners gifft dat noch de Konservativen (CDS), den Linksblock (BE) un de Kommunisten (PCP).

De Bahnform hett mit de Gravitatschoon to doon. Ut dat Newtonsch Gravitatschoonsgesett kann man afleiden, dat de Bahnen in all Tweekörpersystemen Kegelsneed sünd, also Krinken, Ellipsen, Parabeln oder Hyperbeln. Vereenfacht as Punktmassen in en Vakuum kann de Ümloopbahn vun en Körper dör söss Bahnelementen nipp un nau beschreven warrn:

To achten is, dat de numerische Exzentrizität ε in’n astronoomschen Bruuk kort blots as „de Exzentrizität“ betekent un faken ok mit e afkört warrt. De lineare Exzentrizität (mathemaatsch as e betekent) warrt as aflsuut Grööt in de Astronomie nich bruukt. An de Steed warrt dor de Periapsisafstand (a-e) oder de Bahnradius r0 bruukt.

Dör Groten Heinz löppt de Kreisstraat 22, de in’n Süüdoosten na Idsen löppt (in’n Landkreis Heidkreis as K 126) un in’n Noordwesten na Lüttjen Heinz an de Landsstraat 171 un wieder na Bennbössel un Brouk. De L 171 föhrt in’n Noordoosten över Jeddingen na Visselhöövd un in’n Süüdwesten na Kerklinneln un Veern. Ans gifft dat noch lüttjere Straten in’n Westen na Kükenmoor an de K 13 un in’n Oosten na Lehrden, Königshoff un Stellich.

1768: De britsche Regeern in London leggt twee Regimenters Suldaten in de amerikaansche Habenstadt Boston. Se is bange, dat schall dor to en Upstand kamen.

2011 wurr hüm gemeensam mit Jules Alphonse Hoffmann un Ralph Marvin Steinman de Nobelpries för Physiologie oder Medizin tospraaken. Würdigt wurrn dat Opdecken över dat Aktiveeren vun de anboren Immunität dör Hoffmann un Beutler.

In Frankfort sünd traditschonell Minnerheiten sünners vun Belang. Inst leven hier vele Hugenotten, Belgier un Lüüd ut de Nedderlannen. Dat is vundaag ok so. Frankfort höört to de düütschen Städer mit mehr as 100.000 Inwahners, wo de mehrsten Franzosen, Äthiopiers, Polen, Marokkaners un Pakistanis leevt. 1956 is hier ene Mennonitengemeen vun Lüüd ut Westpreußen grünnt wurrn.